CELEX: C2005/143/42
Language: et
Date: 2005-06-11 00:00:00
Title: Kohtuasi C-162/05 P: Entorn, Societat Limitada Enginyeria i Serveis 8. aprilli 2005. aasta apellatsioonkaebus Euroopa Ühenduste Esimese Astme Kohtu teise koja 18. jaanuari 2005. aasta otsuse peale kohtuasjas T-141/01: Entorn, Societat Limitada Enginyeria i Serveis versus Euroopa Ühenduste Komisjon

11.6.2005   
            
            
               ET
            
            
               Euroopa Liidu Teataja
            
            
               C 143/27
            
         Entorn, Societat Limitada Enginyeria i Serveis 8. aprilli 2005. aasta apellatsioonkaebus Euroopa Ühenduste Esimese Astme Kohtu teise koja 18. jaanuari 2005. aasta otsuse peale kohtuasjas T-141/01: Entorn, Societat Limitada Enginyeria i Serveis versus Euroopa Ühenduste Komisjon
   (Kohtuasi C-162/05 P)
   (2005/C 143/42)
   Kohtumenetluse keel: hispaania
   Entorn, Societat Limitada Enginyeria i Serveis esitas 8. aprillil 2005 apellatsioonkaebuse Euroopa Ühenduste Esimese Astme Kohtu teise koja 18. jaanuari 2005. aasta otsuse peale kohtuasjas T-141/01: Entorn, Societat Limitada Enginyeria i Serveis v. Euroopa Ühenduste Komisjon.
   Apellatsioonkaebuse esitaja palub Euroopa Kohtul:
   
               1.
            
            
               lugeda käesolev apellatsioonkaebus põhjendatuks ja tühistada esimese astme kohtu 18. jaanuari 2005. aasta otsus (kohtuasi T-141/01) millega jäeti rahuldamata tühistamishagi komisjoni 4. märtsi 1999. aasta otsuse C (1999)354 peale;
            
         
               2.
            
            
               jätta kohtukulud komisjoni kanda.
            
         Õiguslikud alused ja peamised argumendid
   Apellatsioonikaebuse põhjendamiseks esitab hageja järgmised õiguslikud alused:
   
               1.
            
            
               Menetlusnormide rikkumine esimese astme kohtu menetluse käigus: esimese astme kohus keeldus hageja poolt antud asjaoludes määravaks peetud tõendite vastuvõtmisest ilma, et hagejal oleks seejuures olnud võimalik paluda esimese astme kohtult menetluse jooksul selle rikkumise kõrvaldamist, kahjustades sellega oluliselt hageja huve ja takistades tal täielikult ellu viia oma kaitseõigust — otsuse punktid 132 — 138.
            
         
               2.
            
            
               Süütuse presumptsiooni põhimõtte rikkumine. Esimese astme kohtu poolne asjaolude ilmselt ebaõige ning kohati põhjendamatu uurimine, hindamine ning tõlgendamine tõi kaasa otsuse vastuvõtmise, mille põhjendused rikuvad ilmselgelt süütuse presumptsiooni põhimõtet, mille kohaselt ei käsitleta kedagi kuriteos süüdi olevana enne, kui tema kohta on jõustunud süüdimõistev kohtuotsus.
            
         
               3.
            
            
               Esimese astme kohtu poolne hageja ebaõige juriidiline kvalifitseerimine ettevõtjana, kes vastavalt määruse (EMÜ) nr 4253/88 artiklile 24 ning toetuse andmise lõpetamise otsusele on vastutav projektile Zumaque antud toetuse tagasimaksmise eest. Hageja leiab, et esimese astme kohus on teinud õigusliku vea, kvalifitseerides Entorn, Societat Limitada Enginyeria i Serveisi (hageja), ettevõtjana, kes on komisjoni 4. märtsi 1999. aasta otsuse C(1999)534 alusel kohustatud tagasi maksma saadud toetuse.